10 ára piltur sagður hafa barnað 13 ára vinkonu sína - DV
Föstudaginn 24. janúar 2020 18:30
Óvenjulegt mál hefur verið til umfjöllunar í Rússlandi en það varðar tíu ára pilt sem sagður er hafa barnað þrettán ára vinkonu sína. Pilturinn, Ivan, og stúlkan, Daria, hafa meðal annars komið í sjónvarpsviðtöl í Rússlandi.
Í viðtölum við þau hefur komið fram að þau hafi fyrst kynnst fyrir einu ári og það hafi verið ást við fyrstu sín. Daria er komin átta vikur á leið og stendur ekki annað til en að þau ali barnið upp saman með aðstoð foreldra sinna. Í viðtalinu kom fram að þau hafi mátt þola stríðni frá jafnöldrum sínum eftir að í ljós kom að Daria ætti von á barni.
Ýmsir hafa sett spurningamerki við það hvort svo ungur drengur geti verið faðirinn. Þeirra á meðal er læknirinn Evgeny Grekoc sem segir að Ivan sé ekki einu sinni kominn á kynþroskaskeiðið. Þess vegna geti hann ekki verið faðirinn. Annar læknir, Nikolai Skorobogatov, segir þann möguleika þó vera fyrir hendi að Ivan sé faðirinn. Sjálf segir Daria að enginn annar komi til greina.
Fjölmiðlar í Danmörku, Bretlandi og Ástralíu hafa meðal annars fjallað um málið.